Diari Oficial de la Generalitat Valenciana


Sumari del DOGV 3173, del 30-01-1998 (1998/218)

ORDRE de 4 de desembre de 1997, de la Conselleria d'Ocupació, Indústria i Comerç, per la qual es modifica la disposició addicional primera de l'Ordre de 12 de juny de 1997, de la mateixa Conselleria, reguladora d'ajudes al Programa Integrat de Mesures de Foment d'Ocupació per a la comarca de la Costera i de convocatòria d'aquestes per a l'exercici 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3173

Data del DOGV
:   30-01-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/218


Data del document
:   04-12-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 4 de desembre de 1997, de la Conselleria d'Ocupació, Indústria i Comerç, per la qual es modifica la disposició addicional primera de l'Ordre de 12 de juny de 1997, de la mateixa Conselleria, reguladora d'ajudes al Programa Integrat de Mesures de Foment d'Ocupació per a la comarca de la Costera i de convocatòria d'aquestes per a l'exercici 1997. [1998/X218]
  
La gestió administrativa del Programa de Mesures de Foment d'Ocupació per a la comarca de la Costera, i l'avaluació de les sol·licituds presentades a l'empara d'aquest, permeten i exigeixen optimar els recursos assignats a l'esmentat programa; de tal manera que, sense variar-ne el finançament màxim s'hi puguen acollir el major nombre de sol·licituds, a través de la reassignació de les disponibilitats afectes a les diverses mesures integrants del programa.
  
En virtut d'això, fent ús de les facultats que m'atorguen la Llei 5/1983, de 30 de desembre, de Govern Valencià, la Llei de Pressupostos de la Generalitat Valenciana per a l'exercici 1997, i el Reglament Orgànic i Funcional de la Conselleria d'Ocupació, Indústria i Comerç, aprovat pel Decret del Govern Valencià 34/1997, de 26 de febrer,
  
ORDENE
  
Article únic
  
Es modifica la disposició addicional primera de l'Ordre de 12 de juny de 1997, de la Conselleria d'Ocupació, Indústria i Comerç, per la qual es regulen les ajudes al Programa Integrat de Mesures de Foment d'Ocupació per a la comarca de la Costera, i s'hi convoquen per a l'exercici 1997, que queda redactada en els següents termes:
  
«Per a l'exercici 1997 i de conformitat amb allò que s'estableix en la Llei 4/1996, de 30 de desembre, de Pressupostos de la Generalitat Valenciana, les ajudes previstes en aquesta ordre es finançaran a càrrec de les línies 404 i 702 del programa pressupostari 322.10. La dotació màxima serà de 813.467.973 de pessetes per al capítol IV i 13.013.343 pessetes per al capítol VII.
  
La dotació del capítol IV es dividirà, d'acord amb els programes, de la forma següent:
  
Programa de Contractacions:
  
Indefinides: 93.405.707 de pessetes, de les quals 19.699.870 pessetes seran finançades pel Fons Social Europeu.
  
Conversions de temporals en indefinides: 325.503.072 de pessetes, de les quals 29.940.332 pessetes seran finançades pel Fons Social Europeu.
  
Programa d'Autoocupació:
  
Subvenció a fons perdut: 71.803.028 de pessetes.
  
Subvenció financera: 96.302.803 de pessetes.
  
La dotació del capítol VII correspondrà a inversió en actius fixos».
  
DISPOSICIÓ FINAL
  
Aquesta ordre entrarà en vigor el dia de la seua data, sense perjudici que es publique en el Diari Oficial de la Generalitat Valenciana.
  
València, 4 de desembre de 1997
  
El conseller d'Ocupació, Indústria i Comerç,